24. apríl 2024

Za víťazstvom stoja úspechy pri dekarbonizácii prevádzok a podpore trvalej udržateľnosti, ako aj partnerská dôvera a spolupráca pri implementácii osvedčených postupov

**Spoločnosť Henkel získala ocenenie Schneider Electric Sustainability Impact Award a bola predstavená ako vzorový partner v novej sérií videí**

Düsseldorf – Spoločnosť Henkel dnes oznámila, že získala prestížne ocenenie Schneider Electric Sustainability Impact Award za úspechy pri zvyšovaní trvalej udržateľnosti svojich prevádzok v minulom roku. Účastníci boli hodnotení na základe viacerých kritérií vrátane riešení v oblasti energií a digitálnej automatizácie, znižovania energetickej spotreby, zvyšovania prevádzkovej účinnosti a presadzovania obehového hospodárstva v rámci hodnotového reťazca.

Henkel sa chce do roku 2030 stať klimaticky neutrálnou spoločnosťou, pričom doposiaľ sa jej podarilo znížiť emisie (rozsahu 1 a 2) o 61 % v porovnaní s východiskovým rokom 2010 aj vďaka využívaniu energeticky účinných nástrojov a technológií, alternatívnych zdrojov energií a biopalív a elektrifikáciou svojich prevádzok. Spoločnosť má tiež zavedené ciele v oblasti znižovania spotreby surovín a ekologického dopadu obalových materiálov a spoločne so svojimi dodávateľmi pracuje aj na znižovaní emisií skleníkových plynov rozsahu 3. Tieto snahy, podporené zodpovedným riadením spoločnosti Henkel a úzkou spoluprácou so spoločnosťou Schneider Electric v oblasti trvalej udržateľnosti, viedli k získaniu prestížneho ocenenia Sustainability Impact Award.

*„Chcel by som zablahoželať spoločnosti Henkel k výnimočným úspechom pri plnení cieľov trvalej udržateľnosti v minulom roku. Dosiahnutie nulových emisií uhlíka je našim spoločným cieľom, preto musíme i naďalej spolupracovať pri výmene osvedčených postupov v oblasti udržateľnosti a vzájomne sa podporovať pri dekarbonizácii. Spoločnosť Henkel zohrávala v minulom roku významnú úlohu na tejto ceste,”* povedal riaditeľ dodávateľského reťazca v spoločnosti Schneider Electric Mourad Tamoud.

Global Key Account Manager spoločnosti Henkel Pia Oelze sa pri preberaní ocenenia poďakovala za možnosť spolupracovať so Schneider Electric pri presadzovaní pozitívnych zmien a zmysluplného rastu. *„Spoločnosť Henkel je poctená týmto ocenením a prijíma ho s hlbokou pokorou,“* povedala. *„Je uznaním osobného nasadenia a výnimočnej spolupráce medzi spoločnosťami Henkel a Schneider Electric pri realizácii programov a riešení v oblasti trvalej udržateľnosti a spoločného pokroku, ktorý sme dosiahli pri budovaní lepšej budúcnosti.“*

Okrem dekarbonizácie prevádzok spoločnosti Henkel obidve spoločnosti úzko pracujú aj na spoločných projektoch a osvedčených postupoch a vzájomne si radia pri realizácii svojich programov trvalej udržateľnosti. Vďaka ich úzkej spolupráci magazín The Economist nedávno zaradil Henkel medzi výnimočných partnerov spoločnosti Schneider Electric v sérií videí pod názvom [The Economist’s Scope for Change](https://impact.economist.com/value-chain-navigator/spotlight).

*„Dnes oslavujeme toto výnimočné ocenenie, ale je to len začiatok. Máme toho pred sebou ešte veľa a spoločnosť Henkel sa teší na pokračovanie tejto dôležitej spolupráce so Schneider Electric pri presadzovaní pozitívnych zmien v rámci celého dodávateľského ekosystému,“* povedala Oelze na záver svojej ďakovnej reči.

O spoločnosti Henkel

Vďaka svojim značkám, inováciám a technológiám je spoločnosť Henkel svetovým lídrom na trhoch s priemyselným a spotrebným tovarom. Obchodná divízia Adhesive Technologies je globálnym lídrom na trhu so spojovacími a lepiacimi materiálmi a funkčnými nátermi. Obchodná divízia Consumer Brands sa drží na popredných miestach na mnohých svetových trhoch predovšetkým v segmentoch vlasovej kozmetiky a pracích a čistiacich prostriedkov pre domácnosť. Medzi tri najsilnejšie značky spoločnosti patria Loctite, Persil a Schwarzkopf. Vo finančnom roku 2023 vykázala spoločnosť Henkel obrat vo výške viac než 21,5 mld. eur a upravený prevádzkový zisk približne vo výške 2,6 mld. eur. Prioritné akcie spoločnosti Henkel sú kótované na nemeckom akciovom indexe DAX. Udržateľnosť už dlhodobo patrí medzi tradičné priority spoločnosti Henkel, pričom na plnenie konkrétnych cieľov má spoločnosť vypracovanú jasnú stratégiu dlhodobej udržateľnosti. Spoločnosť Henkel bola založená v roku 1876 a dnes celosvetovo zamestnáva približne 48 000 zamestnancov, ktorých spája silná firemná kultúra, spoločné hodnoty a spoločné poslanie: „Pioneers at heart for the good of generations“. Viac informácií nájdete na stránkach [www.henkel.com](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

Kontakt

Zuzana Kaňuchová

Riaditeľka korporátnej komunikácie CEE

Telefón: +421 917 160 597

E-mail: [zuzana.kanuchova@henkel.com](mailto:zuzana.kanuchova@henkel.com)